Hei! Olet tervetullut löytöretkelle Raamattuun.
Jatkamme Johanneksen evankeliumin tutkimista.
Tutkimme lukuja 2-3.
Käymme vierailulla Kaanaan häissä -
ja seuraamme Jeesuksen ja Nikodemoksen välistä keskustelua.
2. luku sisältää kuvauksen Kaanaan häistä ja kertomus alkaa näin:
Juutalaisessa kyläkulttuurissa häät olivat merkittävä tapahtuma.
Usein häihin kutsuttiin koko kylänväki.
Häitten järjestäjille oli kunnia-asia tarjota vieraille -
hyvää ruokaa ja tietysti hyvää viiniä.
Olisi ollut todella noloa, jos ruoka tai viini olisi loppunut kesken.
Tässä kertomuksessa tuo uhkaava tilanne lähestyy -
eli viini alkaa loppua.
Jeesuksen äiti, Maria, huomaa tilanteen.
Hänpä tietää, että hänen poikansa voi kyllä auttaa, tehdä ihmeitäkin.
Maria kääntyy Jeesuksen puoleen ja pyytää Häntä auttamaan.
Hän yksinkertaisesti kertoo tilanteen: "Heillä ei ole enää viiniä."
Jeesus vastaa hiukan tylynoloisestikin: -
"Minun aikani ei ole vielä tullut."
Jeesus tietää, mikä Hänen tärkein tehtävänsä on: -
sovittaa koko ihmiskunnan synnit.
Ihmiset odottavat ihmetekoja.
Jeesus pohtii, mutta kuitenkin Hän auttaa.
Tapahtuu ihmeellinen asia: vesi muuttuu viiniksi.
Kertomuksessa sanotaan:
Mikä on kertomuksen ydin? Ihanko vain ihmeteko: -
Jeesus pystyy tekemään sellaista, mitään kukaan ihminen ei voi?
Silmänräpäyksessä vesi muuttuu viiniksi.
Jos ihminen tekee viiniä, niin se on prosessi, -
joka kestää kuukausia ellei vuosia.
Nyt silmänräpäyksessä tapahtuu tämä asia.
Katsokaamme kertomusta tarkemmin.
Siinä on 6 vesiastiaa.
Kun kylänväkeä tulee häihin, -
niin juutalaisilla oli hyvin tarkat puhtaussäännöt.
Ennen ateriointia piti pestä huolella kädet.
Vesiastioita tarvittiin. Vesiastiat symboloivat jotakin.
Ne kertovat ihmisen halusta puhdistua.
Vesiastiat viittaavat ihmisen puhdistusmenoihin.
Että vesiastioita on 6, -
asia avautuu juutalaisen luku- symboliikan valossa.
6 on ihmisen luku.
Kyseessä on ihmisen oma teko, omatekoinen puhdistus.
Nyt Jeesus muuttaa tilanteen.
Vesi muuttuu kokonaan toiseksi aineeksi eli viiniksi.
Vanha väistyy syrjään. Uusi tulee tilalle.
Ihmisen omat teot väistyvät kokonaan syrjään.
Tilalle tulee Jeesuksen teko.
Tämä kertomus viittaa jo siihen, -
mitä Jeesus tekee puolestamme Golgatan ristillä, -
kun Hän kuolee ja sovittaa syntimme.
Ihminen ei voi itse tehdä itseään paremmaksi.
Ihminen ei voi itse sovittaa omia syntejään.
Tarvitaan jotakin aivan muuta.
Tuo muu on se, mitä Jeesus tekee meidän puolestamme.
Ja me voimme sanoa: "On jo tehnyt."
Me emme pysty muuttamaan itseämme todellisesti paremmiksi, -
vaikka kuinka yrittäisimme.
Voimme pestä itseämme vedessä.
Pinta puhdistuu, mutta sisin ei.
Sen sijaan, kun Jeesus pesee meidät puhtaaksi verellään, -
meistä tulee todellisesti puhtaita.
Saamme todellisesti syntimme anteeksi.
Se, mitä tapahtui Kaanaan häissä, ennakoi hyvinkin tarkkaan sitä, -
mitä Jeesus sitten teki kuollessaan puolestamme Golgatalla.
Vielä siinä on löydettävissä muutakin viittauskuvaa: -
meille tuttu asia käydessämme sunnuntaina kirkossa ehtoollisella.
Meille tarjotaan leipää ja viiniä.
Jeesuksen teko Kaanaan häissä symboloi jo sitä, -
mitä sitten tapahtuu, kun Hän asettaa ehtoollisen.
Hänen ruumiinsa ja verensä, ehtoollisleipä ja viini, -
symboli meille ja todellinen asia: ehtoollisen tärkeä sisältö.
Ja Johannes kertoo tästä:
Jeesus ilmaisee kirkkautensa. Hän kertoo olevansa Jumalan Poika, -
joka yksin voi tehdä jotain tällaista.
Opetuslapset saavat jo siitä lisää ymmärrystä.
Meidänkin ymmärryksemme kasvaa, kun jatkamme kertomuksen tutkimista.
Seuraavaksi Jeesus menee Jerusalemiin pääsiäisjuhlille.
Mitä siellä tapahtuu?
Kertomus sisältää montakin asiaa.
No, suoraan voimme siitä lukea sen, mitä Jeesus kertoi.
Temppelistä oli tullut markkinapaikka.
Paikasta, jonka piti olla pyhä paikka ja rukoushuone, -
oli tullut markkinatori.
Näinhän ei ollut tarkoitus, kun Jerusalemin temppeli rakennettiin.
Toki siellä ovat uhrieläinten myyjät paikalla. Se on heidän työtään.
Heidän ei silti tullut toimia temppelialueella.
Ylipapit olivat antaneet siihen luvan -
ja temppelialueelle oli tullut jotain vierasta.
Jeesus kertoo itsestään jotain siinä, -
että Hän puhdistaa temppelialueen.
Mutta kertomuksessa on syvempääkin sanomaa.
Huomaamme sen, kun jatkamme kertomuksen lukua.
Jos on käynyt Jerusalemissa, voi tänäkin päivänä ihastella -
temppelin valtavaa pohjamuuria.
Se on jäljellä temppelistä tänä päivänä. Valtavat kivet!
Miten kaunis rakennus on aikanaan sijainnut tuon pohjamuurin päällä!
Jeesus tekee dramaattisen teon -
ajaessaan markkinaihmiset pois temppelialueelta.
Juutalaiset ihmettelevät Jeesuksen tekoa -
ja kyselevät: "Millä oikeudella?"
Jeesuksella on heille tärkeää kerrottavaa.
Hän kertoo, että tämäkin temppeli tullaan hajottamaan.
Se tapahtui muutama vuosikymmen Jeesuksen sanojen jälkeen.
Rooman armeija tulee, ja koko temppeli tuhoutuu ikävällä tavalla.
Jeesus sanoo, -
että Hän saa nousemaan temppelin kolmessa päivässä.
Jos on käynyt katsomassa jäljellä olevaa temppelin pohjamuuria, -
niin siellä on kiviä, joiden siirto parhaimmillakin nostureilla -
tänä päivänä olisi suuri työ.
Ja sitten koko temppeli rakennettaisiin kolmessa päivässä.
Mutta Jeesus viittaa ruumiinsa temppeliin.
Tässä on raamatullinen kuva.
Nyt täytyy vähän pohtia, mitä temppeli merkitsi juutalaisille.
Se oli Jumalan asuinsija.
Oli tarkkaan määrätty, että kaikki uhraaminen tapahtui temppelissä.
Jumala itse asuu temppelissä, tuolla Jerusalemin temppelissä.
Näin oli juutalaisen kansan aarre olemassa.
Nyt Jeesus sanoo, että temppeli tuhoutuu.
Hän pystyttää 3 päivässä.
Jeesus kertoo, että enää Jumala ei tule asumaan -
ihmiskäsin tehdyssä temppelissä.
Uutena temppelinä tulee olemaan ihmissydän.
Jeesus viittaa omaan ruumiiseensa.
Hän on uusi temppeli.
Hän avaa uuden aikakauden sille, -
missä Jumala on läsnä.
Jumala asuu Pyhän Henkensä kautta ihmissydämessä.
Jeesuksen sanoma on uutta ja ihmeellistä.
Juutalaiset eivät sitä saattaneet ymmärtää. Eivät opetuslapsetkaan.
Kun tutkimme kertomusta Jeesuksen ja Nikodemoksen kohtaamisesta, -
saamme tähän asiaan lisävalaisua. Kertomus kuuluu näin:
Kertomuksesta löydämme monia asioita.
Jeesuksen luo tulee yöllä salaa -
merkittävä juutalaisen neuvoston jäsen.
Voisi sanoa, että aikansa kansan- edustaja, ellei lähelle ministeri.
Oppinut mies, hyvin arvossa pidetty, Nikodemos.
Nikodemos kunnioittaa Jeesusta. Hän puhuttelee Jeesusta rabbiksi.
Nikodemos oikeasti kunnioittaa Jeesusta -
Jeesuksen opetusten ja ihmetekojen tähden.
Mitä Nikodemos haluaa Jeesukselta?
Nikodemos on kuva luonnollisesta ihmisestä.
Luonnostaan meitä ihmisiä kiinnostaa viisaus -
ja ihmeelliset asiat, ihmeelliset teot. Niin Nikodemostakin.
Tuliko hän Jeesuksen luo ehkä siksi, -
että hän tavallaan tuli esittämään tälle kutsun viisasten kerhoon.
Liity meihin, tämän ajan viisaihin. Viisastutaan yhdessä lisää.
Sitten meistä tulee entistä arvostetumpia.
Jeesuksen vastaus on mielenkiintoinen. Jeesus sanoo:
Jeesus sanoo viisasten kerhon kutsulle kiitos ei.
Minun asiani ei ole viisastella.
Minun asiani on kertoa pelastuksesta ja uuden elämän löytymisestä.
Mitä tämä tarkoittaa? Tutkitaanpa kertomusta lisää:
Nikodemos ei tavoita Jeesuksen sanojen ydintä.
Hän pohtii kirjaimellisesti sitä, -
voiko ihminen millä tavalla syntyä uudestaan.
Jeesus viittaa jälleen siihen, -
että Hän on tullut tuomaan koko ihmiskunnalle jotain täysin uutta.
Aiemmin oli laki. Vain lakia noudattamalla -
ihminen tulisi Jumalan edessä kelvolliseksi.
No, kukaan ei edes pystynyt siihen, noudattamaan sääntöjä täysin.
Jeesus tulee tuomaan ratkaisun.
Kaiken tuleekin muuttua uudeksi.
Raamatussa sanotaan: kääntykää, tehkää parannus.
Tarkoitetaan: Tee täyskäännös. Lakkaa yrittämästä itse.
Et sinä itse itseäsi paremmaksi muuta.
Ota vastaan Jeesukselta se lahja, että Hän muuttaa sinut.
Hän tekee sinut uudeksi, antaa uuden elämän.
Tähän viittaa Jeesuksen puhe siitä, -
että meidän on synnyttävä uudesti vedestä ja Hengestä.
Hänhän jatkaa sitten arvoituksellisesti -
tämän uuden ihmisen elämästä sanomalla:
Kyse on todellakin aivan uudesta.
Löytäisimmekö tähän ymmärrystä tutkimalla Raamattua itseään?
Jos avaamme Hesekielin kirjan Vanhasta testamentista, -
tuon merkillisen profeetan kirjan, joka teki merkillisiä asioita -
ja puhui erikoisia asioita aikansa ihmisille.
Hän ennusti myös Jeesuksen tulon moninkin tavoin.
Hän sanoi mm. näin - tai sanotaan mieluummin, -
että Jumala sanoi hänen kauttaan.
Hesekielin kirjan 36. luku, jakeesta 25 eteenpäin:
Itse asiassa tässä on selitetty kauniilla tavalla, -
mitä se on, että meidän tulee syntyä uudesti vedestä ja Hengestä.
Viittaamalla Hesekielin sanoihin meidät puhdistetaan.
Vesi on symboli sille, niin kuin se kertoi sen asian juutalaisille.
Sitten meille annetaan uusi sydän ja sisimpäämme uusi henki.
Uusi sydän. Meidät tehdään uudeksi.
Meidät tehdään ihmisiksi, jotka ymmärtävät Jeesuksen teon -
ja tarvitsevat sitä elämässään joka hetki.
Emme tee itse itseämme paremmaksi. Meidän tekomme ovat aina syntisiä.
Jeesus antaa nämä meidän tekomme anteeksi.
Tilalle tulee Hänen tekonsa, sovitustyö.
Meille annetaan uusi sydän ja uusi henki.
Siis valtava asia! Olemme oleellisen kysymyksen äärellä -
liittyen koko ihmisyyteemme, uskoomme.
Mitä on siirtyä opettajan tuntemisesta -
Vapahtajan tuntemiseen?
Siis, että Jeesus onkin henkilökohtainen Vapahtaja, -
joka tulee meidän elämäämme. Sitä eivät ohjaa enää -
omat mielihalumme ja tekomme, vaan Jeesus ohjaa meitä -
oikeasti läsnä olevana ja Pyhän Henkensä kautta.
Mitä on siirtyä pimeydestä valoon?
Ei hämäryyteen tai hämärän rajamaille, -
vaan oikeasti pimeydestä valoon.
Johannes puhuu ehdotonta kieltä -
lainatessaan Jeesuksen suoria sanoja.
Mitä on Pyhän Hengen todellisuus?
Se on sitä, että meidän elämässämme kaikki tehdään uudeksi.
Elämässämme toimeenpaneva voima ei ole enää oma syntinen tahtomme, -
vaan Jumalan Pyhä Henki.
Tässä vähän kömpelökin esimerkki, mutta kuvatkoon se jotain.
Ostat kaupasta itsellesi kodinkoneen, -
vaikkapa yleiskoneen tai moni- mutkaisemman elektronisen laitteen.
Se on hieno laite, mutta toimiiko se itsessään?
Ei se toimi, jollei sitä kytke sähkövirtaan.
Toimiiko meidän elämämme oikein, ellemme ole yhteydessä -
Jumalaan ja Hänen Pyhään Henkeensä.
Vain Jeesus näyttää meille tämän tien.
On hyvä ajatella asia näinkin päin.
Nikodemosta ei kehoteta kilvoittelemaan lisää -
tai rukoilemaan enemmän, palvelemaan palavammin -
tai rakastamaan täydellisemmin.
Vanhasta ei tule uutta vanhaa parantelemalla, -
vaan Hengestä syntymällä.
Jeesus tahtoo tehdä elämästämme oikeasti kokonaan uuden.
Jeesus ei jätä sijaa vanhan parantelulle.
Uusi tulee sen kautta, että Jeesus lahjoittaa sen.
Meillekin voi herätä kysymys: miten tämä on mahdollista?
Täsmälleen sama kysymys tuli Nikodemokselle. Kertomus jatkuu:
Jeesus vastasi viittaamalla -
erääseen VT:n merkilliseen kertomukseen Mooseksen kirjassa.
Jeesus sanoo:
Mooses nosti autiomaassa käärmeen korkealle.
Kertomus löytyy VT:sta Mooseksen kirjoista.
Siellä Israelin kansa vaeltaa erämaassa -
ja vaeltaa erään kerran autiomaassa sellaisen alueen läpi, -
jossa on paljon myrkkykäärmeitä.
Käärmeet purevat kansaa. Moni kuolee käärmeenpistoihin, -
moni on kuolemaisillaan. Mikä avuksi?
Ei voi paeta minnekään. Käärmeitä on paljon kaikkialla.
Jumala käskee Moosesta: "Tee pronssista käärme. -
Vala se pronssista. Nosta se kepin nokkaan korkealle, -
niin että kaikki voivat nähdä sen." Tulee merkillinen kehotus kansalle.
Kuka vain katsoo kepin nokkaan ripustettuun pronssikäärmeeseen, -
hän parantuu myrkyllisestä puremasta.
Kertomus on oikeasti ihan merkillinen.
Kuka voisi parantua käärmeenpure- masta katsomalla johonkin paikkaan?
Teko onkin esikuvallinen ja viittaa Jeesukseen.
Jälleen tämä ajatus, josta viime ohjelmassa kerroin: -
katso Jumalan Karitsa, joka ottaa pois maailman synnin.
Voiko se tapahtua katsomalla?
Kyllä se voi. Katsominen kuvastaa uskoa.
Niin kuin Mooseksen aikana käärmeenpureman saanut katsoi -
kepin nokkaan ripustettuun käärmeeseen -
- sehän kuvasi ristille ripustettua - hän parantui.
Käärmeet kuvaavat synnin voimaa. Käärmeitä on kaikkialla.
Meitäkin synti ympäröi koko ajan. Mikä meidät pelastaa synniltä?
Usko Jeesukseen yksin. Kun katsomme Jeesukseen, -
uskomme Häneen ja siihen, mitä Hän on tehnyt, se riittää.
Eikö ole ihmeellistä? Se riittää, että uskoo.
Siinä saa synnit anteeksi.
Synnin kautta elämäämme tulevan myrkyn vaikutus otetaan pois.
Ihminen parantuu, parantuu sisim- mästään, löytää yhteyden Jumalaan.
Kertomus on ihmeellinen Vanhassa testamentissa.
Vähintään yhtä ihmeellinen on asia meille.
Tämän on Jeesus tehnyt, ja riittää vain uskon katse Häneen.
Miten asia jatkuu Johanneksen evankeliumissa?
Löydämme meille tutun ja rakkaan kohdan, -
jota sanotaan pienoisevankeliumiksi.
Se on Joh. 3:16 ja se kuuluu:
Jumala rakastaa jokaista ihmistä.
Jeesus on kuollut ristillä jokaisen ihmisen puolesta.
Kuka vain katsoo Jeesukseen, uskoo Häneen, -
tarttuu pelastukseen, hän pelastuu, saa ikuisen elämän.
Jeesus on syntisten Vapahtaja. Jeesus on sinunkin Vapahtajasi, -
kun uskot Häneen. Jeesus vie sinut aikanaan perille taivaankotiin.
Jeesus on perilleviejä.
Eikö ole ihanaa kulkea omaa elämän- matkaa yhdessä Jeesuksen kanssa?
Emmekö jokainen tahdo tehdä näin?
Tekstitys: Tuula-Riitta Virrankare